PIELIKUMS

Liepājas valstspilsētas pašvaldības

domes 2024. gada 13. jūnija

lēmumam Nr.262/6

LIEPĀJAS VALSTSPILSĒTAS PAŠVALDĪBAS AĢENTŪRA

“LIEPĀJAS NODARBINĀTĪBAS PROJEKTI”

**PUBLISKAIS PĀRSKATS**

**2023. GADS**

Liepāja 2024

###### S A T U R S

[LVPA “Liepājas Nodarbinātības projekti” direktora ziņojums 3](#_Toc135911264)

[1. Pamatinformācija 6](#_Toc135911266)

1.1. Aģentūras raksturojums6

1.2. Aģentūras darbības mērķi, funkcijas un uzdevumi6

[2. Aģentūras finanšu resursi un darbības rezultāti 7](#_Toc135911270)

2.1. Aģentūras ieņēmumu un izdevumu struktūra7

2.2. Aģentūras saistību un garantiju apjomi10

2.3. Aģentūras darbības virzieni, mērķi un to izpildes izvērtējums10

2.3.1. Pastāvīgo funkciju veikšana11

2.3.2. Aktīvās nodarbinātības pasākums "Algoti pagaidu sabiedriskie darbi"12

2.3.3. Darba un sociālo prasmju saglabāšana, atjaunošana un apgūšana12

2.3.4. Projekts "Nodarbinātības pasākumi vasaras brīvlaikā personām, kuras iegūst izglītības vispārējās, speciālās vai profesionālās izglītības iestādēs"13

2.3.5. Projekts "Skolēnu nodarbinātība vasarā"13

2.3.6. Projekts "PROTI un DARI"15

2.3.7. Pašvaldības Vides aizsardzības fonda objekti17

2.3.8. Liepājas pašvaldības dzīvnieku patversme "Lauvas sirds"18

3. Aģentūras struktūra un personāls21

4. Sadarbība ar citām Liepājas valstspilsētas pilsētas domes institūcijām un citi uzdevumi22

5. Aģentūras vadības uzlabošanas un iedzīvotāju informētības veicināšanas pasākumi23

6. Aģentūras 2024.gada darba plāns24

7. Pielikums …………………………………………………………………………………...26

# Liepājas valstspilsētas pašvaldības aģentūras

#  “Liepājas Nodarbinātības projekti” direktora ziņojums

Atskatoties uz 2023. gadu, Liepājas valstspilsētas pašvaldības aģentūra „Liepājas Nodarbinātības projekti” (turpmāk – Aģentūra) pilnā apmērā ir turpinājusi veikt tai uzticētās funkcijas saskaņā ar Liepājas valstspilsētas pašvaldības domes (turpmāk – Dome) 2021. gada 18. februāra lēmumu Nr.52/2 “Par pašvaldības aģentūras "Nodarbinātības projekti" vidēja termiņa darbības stratēģiju un darba plānu” apstiprināto Aģentūras vidējā termiņa darbības stratēģiju 2021.–2023. gadam un darba plānu 2023.gadam. Vidējā termiņa darbības stratēģija 2021.–2023. gadam izstrādāta ievērojot Publisko aģentūru likumā noteikto un ievērojot Liepājas valstspilsētas attīstības plānošanas dokumentus, Liepājas valstspilsētas un Dienvidkurzemes novada attīstības programmu 2022.−2027. gadam, Liepājas valstspilsētas politiskajām vadlīnijām 2021.–2025. gadam, kā arī Aģentūrai deleģētos uzdevumus.

 Aģentūras vadības darbības uzlabošanai 2023. gadā, bez jau esošiem noteikumiem, tika izstrādāti un apstiprināti šādi iekšējie normatīvie akti:

1. ar 2023. gada 9. janvāra rīkojumu Nr. 1 – par noteikumiem “Par kārtību kādā 2023. gadā tiek piešķirtas naudas balvas”;
2. ar 2023. gada 11. janvāra rīkojumu Nr. 2 – par degvielas elektronisko karšu maiņu;
3. ar 2023. gada 30. janvāra rīkojumu Nr. 3 – par nolikuma “Nolikums par autotransporta izmantošanu un degvielas uzskaiti Liepājas pašvaldības aģentūrā “Nodarbinātības projekti””;
4. ar 2023. gada 30. janvāra rīkojumu Nr. 4 - par inventarizācijas rezultātu apstiprināšanu;
5. ar 2023. gada 21. februāra rīkojumu Nr. 7 – par datu aizsardzības zināšanu pārbaudes testu;
6. ar 2023. gada 22. februāra rīkojumu Nr. 8 – par 2023. gada 22. februārī notikušo nelaimes gadījumu un komisijas izveidošanu;
7. ar 2023. gada 1. marta rīkojumu Nr. 9 – par darbinieka personīgās automašīnas izmantošanu darba (amata) pienākumu veikšanai;
8. ar 2023. gada 15. maija rīkojumu Nr.17 – par apkures sezonas pārtraukšanu;
9. ar 2023. gada 11. jūlija rīkojumu Nr.18, 19 – par traktortehnikas nodošanu lietošanā;
10. ar 2023. gada 9. oktobra rīkojumu Nr. 24 – par kārtējo gada inventarizāciju;
11. ar 2023. gada 10. oktobra rīkojumu Nr. 25 – par apkures sezonas uzsākšanu;
12. ar 2023. gada 15. decembra rīkojumu Nr. 26 – par ilgtermiņa ieguldījumu nodošanu un pieņemšanu mainoties materiāli atbildīgajām personām;
13. ar 2023. gada 18. decembra rīkojumu Nr. 27 – par ilgtermiņa ieguldījumu un inventāra nodošanu un pieņemšanu mainoties materiāli atbildīgajai personām;
14. ar 2023. gada 18. decembra rīkojumu Nr. 28 – par korupcijas risku analīzes un pretkorupcijas pasākumu plāna apstiprināšanu 2024.- 2026. gadam.

 Galvenie Aģentūras uzdevumi pārskata gadā:

1. Sadarbībā ar Nodarbinātības valsts aģentūru (turpmāk – NVA) tika realizēti divi aktīvās nodarbinātības pasākumi – „Algoti pagaidu sabiedriskie darbi”, kur programmas ietvaros tika nodarbināti 203 bezdarbnieki un pasākums „Personām, kuras iegūst izglītību vispārējās, speciālās vai profesionālās izglītības iestādēs”, kurā vasaras periodā tika iesaistīti 150 izglītojamie vecumā no 15–20 gadiem. Personas tika nodarbinātas ~ 376,88 ha Liepājas valstspilsētas pašvaldības (turpmāk - Pašvaldība) īpašumā esošo teritoriju ikdienas uzkopšanas un labiekārtošanas darbos.

2. Vasaras periodā ar Domes līdzfinansējumu projekta „Skolēnu nodarbinātība vasarā” ietvaros tika nodarbināti 300 izglītojamie vecumā no 13-14 gadiem.

3. Lai aktīvi risinātu jautājumu par jauniešu bezdarba līmeņa samazināšanu, sadarbībā ar Jaunatnes starptautisko programmu aģentūru 2023. gadā tika turpināta projekta „PROTI un DARI!” īstenošana.

4. Tika piesaistīti Pašvaldības Vides fonda līdzekļi Liepājas valstspilsētas teritorijas sakopšanas darbos - 52,35 ha platībā.

5. Pašvaldības dzīvnieku patversmē „Lauvas sirds” pārskata gadā tika nodoti adopcijai 102 kaķi un 18 suņi.

6. 2023. gadā tika nomainīts Aģentūras noliktavas ēkas jumta klājums un lietus notekūdeņu sistēma noliktavas ēkai Ģenerāļa Dankera ielā 4.

7. Aģentūras tehniskā nodrošinājuma uzlabošanai tika iegādāta jauna traktortehnika, zāles pļāvējs – smalcinātājs un apkures katls biroja telpām Lazaretes ielā.

 2023. gadā netika konstatēti notikumi, kas būtiski ietekmētu Aģentūras finanšu rezultātus.

 Kopumā pārskata gadā Aģentūrai piešķirtie finanšu līdzekļi tika izlietoti pilnā apjomā Aģentūrai uzdoto funkciju nodrošināšanai un tam paredzētajiem mērķiem.

Liepājas valstspilsētas pašvaldības aģentūras

“Liepājas Nodarbinātības projekti” direktors Vairis Šalms

#

# 1. Pamatinformācija

## 1.1. Aģentūras „Liepājas Nodarbinātības projekti” raksturojums

Aģentūra izveidota 2003. gada 20. martā ar Domes lēmumu Nr.95 “Par Liepājas pašvaldības aģentūras "NODARBINĀTĪBAS PROJEKTI" izveidi”. Aģentūra darbojās saskaņā ar Domes 2017. gada 17. augusta nolikumu Nr.22 “LIEPĀJAS PILSĒTAS PAŠVALDĪBAS AĢENTŪRAS "NODARBINĀTĪBAS PROJEKTI" NOLIKUMS” (turpmāk – nolikums), kā arī, pamatojoties uz likumu “Par pašvaldībām”, Publisko aģentūru likumu.

Aģentūras jaunais nolikums un nosaukums apstiprināts ar Domes 2023. gada 21. decembra lēmumu Nr. 468/14 – Liepājas valstspilsētas pašvaldības aģentūra „Liepājas Nodarbinātības projekti”, saīsinātais nosaukums ir - LVPA „Liepājas Nodarbinātības projekti”. Aģentūra ir Domes izveidota institūcija, tai ir zīmogs ar pilnu Aģentūras nosaukumu, patstāvīga bilance un konti kredītiestādēs. Aģentūru izveido, reorganizē un likvidē Dome.

Aģentūras adrese – Lazaretes iela 7, Liepāja, LV – 3414.

Savus uzdevumus un funkcijas Aģentūra veic Domes apstiprinātā finansējuma ietvaros. Aģentūra savā darbībā ievēro Latvijas Republikas Satversmi, Latvijas Republikas likumus, Ministru kabineta un Liepājas pilsētas domes normatīvos aktus.

Aģentūras darbu vada direktors, kurš rīkojas saskaņā ar Latvijas Republikas spēkā esošajiem normatīvajiem aktiem un Aģentūras nolikumu.

## 1.2. Aģentūras darbības mērķi, funkcijas un uzdevumi

Aģentūras izveidošanas mērķis ir sekmēt nodarbinātības problēmu risināšanu un veicināt bezdarba samazināšanu Liepājas pilsētā, kā arī nodrošināt klaiņojošu un bezsaimnieku dzīvnieku izķeršanu, to ievietošanu un uzturēšanu dzīvnieku patversmē.

Aģentūrai ir šādas funkcijas un uzdevumi:

- vadīt un realizēt pašvaldības projektus un programmas;

- izglītot sabiedrību, veicinot bezdarba samazināšanos;

- nodrošināt pašvaldības dzīvnieku patversmes darbību un uzturēšanu; izķert klaiņojošus un bezsaimnieku dzīvniekus Liepājas pilsētas administratīvajā teritorijā un uzturēt tos pašvaldības dzīvnieku patversmē;

- sadarboties ar NVA, veikt aktīvo nodarbinātības pasākumu un preventīvo bezdarba samazināšanas pasākumu organizēšanu un īstenošanu, sniegt NVA tās uzdevumu izpildei nepieciešamo informāciju;

- iesaistīt bezdarbniekus projektos, kuros tiek izmantoti Pašvaldības līdzekļi vai kuri tiek finansēti no ārvalstu vai starptautisko organizāciju līdzekļiem un veikt cita veida darbības, kas tieši vai netieši saistītas ar nodarbinātības veicināšanas pasākumu īstenošanu pašvaldības teritorijā.

Ievērojot minēto, Aģentūras funkciju un uzdevumu izpilde kvalificējama kā starpiestāžu pakalpojumi: Aktīvās nodarbinātības pasākums “Algoti pagaidu sabiedriskie darbi”, Darba un sociālo prasmju saglabāšana, atjaunošana un apgūšana, Projekts “Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs”, Projekts “Skolēnu nodarbinātība vasarā”, Projekts “PROTI un DARI!”, Pašvaldības Vides fonda finansēto teritoriju uzkopšanas un regulāras apsaimniekošanas darbi, pilsētā klaiņojošo dzīvnieku izolācija, bezsaimnieka kaķu sterilizācijas programmas “noķer-sterilizē-atlaid” nodrošināšana, kā arī Pašvaldības teritorijā nobraukto dzīvnieku savākšana un tālāka nodošana utilizācija.

# 2. Aģentūras finanšu resursi un darbības rezultāti

## 2.1. Aģentūras ieņēmumu un izdevumu struktūra

Aģentūras finansējums 2023. gadā sastāvēja no pamatbudžeta, ziedojumu un dāvinājuma budžeta.

Aģentūras pamatbudžeta ieņēmumi 2023. gadā tika plānoti 1 201 415 *euro* apmērā. Faktiskie ieņēmumi sastādīja 1 155 016 *euro*, kas veido 96.14% no plānotiem ieņēmumiem. Naudas līdzekļu atlikums pamatbudžetā uz gada sākumu sastādīja 18 400 *euro*, tajā skaitā 17 988 *euro* projektā “ Proti un Dari” ieguldītie līdzekļi un 793 *euro* ieņēmumi no maksas pakalpojumiem. Finanšu līdzekļu atlikums tiek izlietots nākamajā saimnieciskajā gadā atbilstoši pamatbudžeta projekta “Proti un Dari” un maksas pakalpojumu plānotajiem mērķiem.

Pamatbudžeta ieņēmumi veidojās no valsts mērķdotācijām un pašvaldības dotācijām. 2023. gadā proporcionāli lielāko ieņēmumu daļu, jeb 79.57% no kopējo ieņēmumu apjoma veidoja pašvaldības dotācijas – 919 103 *euro*.

2023. gadā Aģentūras pamatbudžeta ieņēmumi sastādīja 1 155 016 *euro*, kas ir par 13.77% vairāk nekā 2022. gadā. Būtiskāko palielinājumu, jeb 26.11% veidoja pašvaldības dotācijas, kas tika ieguldītas pamatkapitāla palielināšanā. Būtiskāko samazinājumu, jeb 17.75% veidoja Valsts budžeta transferti, kas skaidrojams ar Algoto pagaidu sabiedriskos darbos iesaistīto personu skaita samazinājumu 2023. gadā.

 Maksas pakalpojumi 2023. gadā sastādīja 1 049 *euro,* kas ir par 31.95% *vairāk* nekā 2022. gadā.

Aģentūras pamatbudžeta izdevumi 2023. gadā sastādīja 1 172 993 *euro*. Salīdzinot ar iepriekšējo gadu izdevumu apjoms pieauga par 163 907 *euro* jeb 16.24%. Kopējā pamatbudžeta izdevumu prognoze tika izpildīta par 96.16%. Izdevumi atlīdzībai palielinājās par 123 144 *euro* jeb 21.13% un pārskata gadā veidoja 705 999 *euro*. Būtiskāko palielinājumu veidoja atalgojums skolēniem projektā “Skolēnu vasaras nodarbinātība 15-20 gadi ” 32 457 *euro* (atbilstoši Ministru kabineta noteikumiem Nr.656 “ Noteikumi par minimālās mēneša darba algas apmēru normālā darba laika ietvaros un minimālās stundu tarifa likmes aprēķināšanu”) un atalgojuma palielinājums Aģentūras speciālistiem un darbiniekiem, kam nepieciešamas speciālas zināšanas 69 309 *euro* apmērā, kas ir skaidrojams ar darba algas fonda palielinājumu 2023. gadā salīdzinājumā ar 2022. gadu par 13%. Izdevumi precēm un pakalpojumiem ir palielinājušies par 79 322 *euro* jeb 39.28% un pārskata gadā veidoja 281 281 *euro*. Izdevumi aktīvās nodarbinātības pasākumā "Algoti pagaidu sabiedriskie darbi” pārskata periodā ir būtiski samazinājušies par 100 939 *euro* jeb 49.76% un pārskata periodā veidoja 101 896 *euro*.

Izdevumi pamatkapitāla veidošanā ir palielinājušies par 63 380 *euro* jeb 290.99% un pārskata gadā veidoja 83 817 *euro.* 2023. gadā tika iegādāts traktors Kioti, zāles pļāvējs – smalcinātājs, apkures katls.

Aģentūras ziedojumu un dāvinājumu budžeta ieņēmumi 2023. gadā tika plānoti 2300 *euro* apmērā. Naudas līdzekļu atlikums uz gada sākumu sastādīja 792 *euro*. Dāvinājumu un ziedojumu līdzekļu neizlietotais atlikums saimnieciskā gada beigās uzkrājas un tiek izlietots nākamajā saimnieciskajā gadā atbilstoši dāvinājuma (ziedojuma) mērķim.

2023. gadā aģentūras ziedojumu un dāvinājumu budžeta ieņēmumi sastādīja 3011 *euro,* kas ir par 0.87% vairāk nekā 2022. gadā. Kopējo ziedojumu un dāvinājumu ieņēmumu apjomu sastādīja fizisko personu ziedojumi un naudas līdzekļu dāvinājumi. Dāvinājumu (ziedojumu) ieņēmumu palielinājums skaidrojams ar fizisko personu aktīvu iesaistīšanos dzīvnieku patversmes “Lauvas sirds” atbalstīšanā.

Aģentūras ziedojumu un dāvinājumu budžeta izdevumi 2023. gadā sastādīja 501 *euro*, kas ir par 90.02% samazinājušies salīdzinājumā ar 2022. gadu. Dāvinājuma (ziedojuma) izdevumu samazinājums skaidrojams ar līdzekļu ekonomiju, jo līdzekļi plānoti 2024. gadā izlietot Dzīvnieku patversmes autonomās kanalizācijas sistēmas pieslēgšanai centralizētai kanalizācijas sistēmai (saskaņā ar Ministru kabineta noteikumiem Nr. 384 "Noteikumi par decentralizēto kanalizācijas sistēmu apsaimniekošanu un reģistrēšanu").

Aģentūras budžeta dinamiku pa gadiem skatīt 1. tabulā un pārskata gada budžeta izdevumus skatīt 1. attēlā.

1. tabula

**Budžeta plāns un izpilde 2021., 2022., 2023. gadam**

|  |  |  |  |
| --- | --- | --- | --- |
| **Posteņa nosaukums** | **2021** | **2022** | **2023** |
| **Plāns** | **Izpilde** | **Plāns** | **Izpilde** | **Plāns** | **Izpilde** |
| **IEŅĒMUMI KOPĀ** | 1274839 | 1182629 | 1090719 | 1018182 | 1203715 | 1158027 |
| Maksas pakalpojumi | 0 | 0 | 900 | 795 | 1117 | 1049 |
| Transferti | 552269 | 474763 | 321971 | 285566 | 237701 | 234864 |
| Ziedojumi un dāvinājumi | 2320 | 3740 | 2560 | 2985 | 2300 | 3011 |
| Dotācijas no vispārējiem ieņēmumiem | 720250 | 704126 | 765288 | 728836 | 962597 | 919103 |
| **IZDEVUMI KOPĀ** | 1294348 | 1187024 | 1105833 | 1014104 | 1222907 | 1173494 |
| Atlīdzība | 546440 | 533447 | 611356 | 582855 | 727891 | 705999 |
| Preces un pakalpojumi | 242148 | 200843 | 234812 | 206977 | 307015 | 281782 |
| Pamatkapitāla veidošana | 39992 | 39991 | 22104 | 21437 | 84492 | 83817 |
| Subsīdijas, dotācijas un sociālie pabalsti | 465768 | 412743 | 237561 | 202835 | 103509 | 101896 |

1.attēls

## 2.2. Aģentūras saistību un garantiju apjomi

*2.tabula*

|  |  |  |  |  |
| --- | --- | --- | --- | --- |
| **Posteņa nosaukums** | **Uz 31.12.2022.,****EUR** | **Uz 31.12.2023.,****EUR** | ***2023./ 2022.******EUR*** | **2023./****2022.%** |
| **SAISTĪBAS** | 73723 | 93297 | 19574 | 26.55 |
| Ilgtermiņa nākamo periodu ieņēmumi un saņemtie avansi | 2561 | 2237 | -324 | -12.65 |
| Īstermiņa saistības pret piegādātājiem un darbuzņēmējiem | 3611 | 7864 | 4253 | 117.78 |
| Īstermiņa uzkrātās saistības | 58528 | 64997 | 6469 | 11.05 |
| Norēķini par darba samaksu un ieturējumiem | 983 | 369 | -614 | -62.46 |
| Saistības par nodokļiem, nodevām un citiem maksājumiem | 1141 | 17444 | 16303 | 1428.83 |
| Pārējās īstermiņa saistības | 347 | 62 | -285 | -82.13 |
| Nākamo periodu ieņēmumi, saņemtie avansa maksājumi un transferti | 6552 | 324 | -6228 | -95.05 |

 Aģentūras nākamo periodu ilgtermiņa ieņēmumus veido dzīvnieku patversmes “Lauvas sirds” ziedojumos saņemtais āra voljērs suņiem, kas pakāpeniski tiek atzīts ieņēmumos. Īstermiņa kreditoru saistības veido kārtējie maksājumu par pakalpojumiem un precēm saskaņā ar līgumiem par pārskata gada pēdējo ceturksni. Īstermiņa uzkrātās saistības veido atvaļinājuma uzkrājumi un sociālās apdrošināšanas maksājumi atvaļinājuma uzkrājumiem. Saistības par nodokļiem veido kārtējie nodokļu maksājumi par pārskata gada decembra mēnesi. Nākamo periodu ieņēmumu īstermiņu daļu veido prognozētais nolietojums par ziedojumos saņemto āra voljēru suņiem.

## 2.3. Aģentūras darbības virzieni, mērķi un to izpildes izvērtējums

### 2.3.1. Pastāvīgo funkciju veikšana

Aģentūra 2023. gadā atbilstoši piešķirtajam pašvaldības finansējumam un saskaņā ar darbību reglamentējošos normatīvajos aktos noteikto realizēja NVA programmas. Iesaistot darbā Liepājas pilsētas bezdarbniekus, Aģentūra nodrošina pilsētas teritorijas uzkopšanas un labiekārtošanas darbus - zāles pļaušanu, krūmāju likvidēšanu, atkritumu savākšanu Pašvaldības teritorijās, veic aktīvo nodarbinātības un preventīvo bezdarba samazināšanas pasākumu ieviešanu atbalsta nodrošināšanai bezdarbniekiem, darba meklētājiem un bezdarba riskam pakļautām personām.

Kopumā pārskata gadā Aģentūra aktīvi iesaistījās un īstenoja aktīvās nodarbinātības pasākumus: **"Algoti pagaidu sabiedriskie darbi”, ESF projekta “Subsidētās darbavietas bezdarbniekiem” Nr.9.1.1.1/l/15/001 JPr\_51** saskaņā arLiepājas valstspilsētas un Dienvidkurzemes novada attīstības programmu2022.–2027. gadam pielikumu “Liepājas valstspilsētas Rīcības un investīciju plāns 2022.-2027.gadam”, **„Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” VPr\_93.**Papildus NVA aktīvās nodarbinātības pasākumiem 2023. gadā Aģentūra īstenoja projektu **“Skolēnu nodarbinātība vasarā” VPr\_94** un jauniešu nodarbinātības projektu **“PROTI un DARI!” VPr\_25.**

Papildus iepriekš minētiem projektiem Aģentūra veic arī šādas funkcijas:

- piesaista Pašvaldības Vides aizsardzības fonda līdzekļus Pašvaldības teritorijas sakopšanas darbos;

- apsaimnieko peldvietu “Beberliņi” atbilstoši Zilā karoga prasībām un atbilstoši Ministru kabineta 2017. gada 28. novembra noteikumiem Nr.692 “Peldvietas izveidošanas un uzturēšanas kārtība un ūdens kvalitātes pārvaldības kārtība” un Domes 2018. gada 19. aprīļa saistošajiem noteikumiem Nr.8 “Liepājas pilsētas pludmales un peldvietu lietošanas noteikumi”;

- nodrošina Aģentūras struktūrvienības dzīvnieku patversmes “Lauvas sirds” darbību.

Pārskata gadā Aģentūra nepasūtīja un neveica pētījumi.

Pārskata gadā netika īstenotas jaunas politikas iniciatīvas.

### 2.3.2. Aktīvās nodarbinātības pasākums

### “Algoti pagaidu sabiedriskie darbi”

Pasākuma mērķis ir fiziska darba iemaņu sniegšana un uzturēšana bezdarbniekiem, veicot mazkvalificētus darbus (labiekārtošanas darbi, sabiedrisko ēku remontdarbi, teritoriju uzkopšanas darbi u.tml.) Pašvaldības izveidotajās pagaidu sabiedriskā darba vietās. Nodarbināto bezdarbnieku skaitu skatīt 2. attēlā.

*2.attēls - Nodarbināto bezdarbnieku skaits 2021., 2022. un 2023. gadā*

Analizējot 2023. gada rādītājus un salīdzinot tos ar Aģentūras “*Vidējā termiņa darbības stratēģijā 2021.-2023. gadam*” plānotajiem rezultatīviem rādītājiem, pasākumā tika iesaistīti par 377 bezdarbniekiem mazāk, kas saistīts ar Nodarbinātības valsts aģentūras piešķirtā finansējuma samazinājumu 2023. gadā.

### 2.3.3. Darba un sociālo prasmju saglabāšana,

### atjaunošana un apgūšana

Pārskata gadā Aģentūrai sadarbojoties ar Pašvaldības iestādi ”Liepājas pilsētas Domes Sociālais dienests”, tika turpināti darba un sociālo prasmju saglabāšanas,

atjaunošanas un apgūšanas pasākumi, tajos iesaistot ilgstošos Liepājas valstspilsētas sociālās palīdzības pabalsta saņēmējus. 2023. gadā šajā atbalsta pasākumā tika iesaistītas176 personas, kas ir par 86 personām vairāk nekā tika plānots Aģentūras *“Vidējā termiņa darbības stratēģija 2021.–2023. gadam*”.

### 2.3.4. Projekts “Nodarbinātības pasākumi vasaras brīvlaikā

### personām, kuras iegūst izglītību vispārējās, speciālās

### vai profesionālās izglītības iestādēs”

2023. gada vasarā, piesaistot NVA un Pašvaldības finansējumu, Aģentūra realizēja projektu **“Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādē”**. Projekta ietvaros tika iesaistīti 150 izglītojamie vecumā no 15 līdz 20 gadiem, strādājot vienu mēnesi un saņemot valstī noteikto minimālo algu. 36 izglītojamie tika nodarbināti Liepājas muzejā - 27 izglītojamie strādāja par muzeja ekspozīciju uzraugiem un 9 izglītojamie - par apkopējiem un 114 izglītojamie tika nodarbināti Aģentūrā - 18 par labiekārtošanas strādniekiem (zāles pļāvējiem) un 96 par palīgstrādniekiem. Analizējot 2023. gada rādītājus un salīdzinot tos ar Aģentūras “*Vidējā termiņa darbības stratēģijā 2021-2023. gadam*” plānotājiem rezultatīviem rādītājiem, projekts netika realizēts plānotajā apmērā. Novirze no plānotā par 50 izglītojamo mazāk izskaidrojama ar Pašvaldības piešķirtā finansējuma samazināšanu.

### 2.3.5. Projekts “Skolēnu nodarbinātība vasarā”

Papildus NVA aktīvās nodarbinātības pasākumiem 2023. gada vasarā Aģentūra arī īstenoja projektu **„Skolēnu nodarbinātība vasarā”**, kurš tika finansēts no Pašvaldības budžeta līdzekļiem. Skolēni tika nodarbināti Liepājas 8. vidusskolā, Liepājas Liedaga vidusskolā, Liepājas 3. pamatskolā, Liepājas Centra sākumskolā, Liepājas Ezerkrasta sākumskolā, Liepājas 7. vidusskolā, Liepājas Raiņa 6. vidusskolā, Oskara Kalpaka Liepājas 15. vidusskolā, Profesionālās izglītības kompetences centrā “Liepājas Valsts tehnikums”, Draudzīgā aicinājuma Liepājas pilsētas 5. vidusskolā, Liepājas Bērnu un jaunatnes centrā, Liepājas pirmsskolas izglītības iestādē “KRIKSĪTIS”, Liepājas pirmsskolas izglītības iestādē “SAULĪTE”, Liepājas pirmsskolas izglītības iestādē “SAULESZAĶIS”, Liepājas pirmsskolas izglītības iestādē “PRĀTNIEKS”, Liepājas privātsākumskolā “VARAVĪKSNE”, Liepājas pirmsskolas izglītības iestādē “PŪCĪTE”, Liepājas pirmsskolas izglītības iestādē “GULBĪTIS”, Liepājas pirmsskolas izglītības iestādē “MAZULĪTIS”, Liepājas pirmsskolas izglītības iestādē “LIEDAGS”, Liepājas pirmsskolas izglītības iestādē “MARGRIETIŅA”, Liepājas pirmsskolas izglītības iestādē “ZĪLUKS”, Liepājas pirmsskolas izglītības iestādē “LIEPIŅA”, Liepājas pirmsskolas izglītības iestādē “SPRĪDĪTIS”, Liepājas pirmsskolas izglītības iestādē “PASACIŅA”, Liepājas pirmsskolas izglītības iestādē “DZINTARIŅŠ” un Aģentūrā. Projekta ietvaros kopumā pilsētas teritoriju un izglītības iestāžu sakopšanas darbos tika iesaistīti 300 izglītojamie vecumā no 13 līdz 14 gadiem, strādājot divas nedēļas. Projekta ietvaros tika nodarbināti 31 darba vadītāji.

Analizējot 2023. gada rādītājus un salīdzinot tos ar Aģentūras “*Vidējā termiņa darbības stratēģijā 2021-2023. gadam*” plānotājiem rezultatīviem rādītājiem projekts tika realizēts plānotajā apmērā.

 Liepājas valstspilsētas pašvaldības īpašumā esošo teritoriju ikdienas uzkopšanā un labiekārtošanā, atbilstoši Domes 2020. gada 17. decembra saistošajiem noteikumiem Nr.47 **“Liepājas pilsētas pašvaldības teritorijas kopšanas un būvju uzturēšanas saistošie noteikumi”**, kā arī ar sabiedriskajām aktivitātēm Aģentūra kopumā pārskata gadā ir sasniegusi sekojošus rādītājus (skatīt 3. un 4. tabulu)

*3.tabula*

**Nodarbinātības pasākumos iesaistīto personu skaits 2023. gadā**

|  |  |
| --- | --- |
| **Nodarbinātības pasākums** | **Iesaistīto personu skaits** |
| Algotie pagaidu sabiedriskie darbi | 203 |
| Izglītojamo nodarbinātība vasarā | 450 |
| **KOPĀ:** | **653** |

2023. gada rādītāji par aktīvā nodarbinātības pasākumā “Algoti pagaidu sabiedriskie darbi” iesaistītajiem bezdarbniekiem novirze no Aģentūras “*Vidējā termiņa darbības stratēģijā 2021.–2023. gadam*” plānotajiem rezultatīviem rādītājiem, tas ir par 377 bezdarbniekiem mazāk, nekā tika plātos. Novirze no plānotā izskaidrojam ar NVA piešķirtā finansējuma samazināšanu.

 *4. tabula*

**Aģentūras darbības rezultatīvie rādītāji 2023. gadā Aģentūras** **apsaimniekojamās teritorijās**

|  |  |  |  |  |  |  |
| --- | --- | --- | --- | --- | --- | --- |
| **Teritorija** | **Objek- tu skaits** | **Platība (ha)** | **Savāktie kaitīgie atkritumi****(t)** | **Savāktie zaļie atkritumi (m³)** | **Savāktie pārējie atkritumi** | **Nopļautā platība** **(ha)** |
| **t(m³)** | **m3** |
| Vecliepāja | 49 | 23,08 |  | 84 | 23,11(164,08) | 70,18 | 74,03 |
| Jaunliepāja | 78 | 48,04 |  | 391 | 18,30(129,93) | 48,80 | 49,64 |
| Karosta | 120 | 362,66 | 7,00 | 963 | 49,23(349,53) | 145,20 | 429,18 |
| Ezera piekraste | 3 | 16,21 |  | 100,10 | 17,32(122,97) | 54,30 | 20,03 |
| Zaļā birzs,Slimnīcas rajons | 75 | 94,89 |  | 68,90 | 5,34(37,91) | 73,48 | 172,89 |
| **Kopā** | **325** | **544,88** | **7,00** | **1607,00** | **113,30(804,42)** | **391,96** | **745,77** |

Pļaujamās teritorijas 3-5 reizes sezonā – **65,95 ha**

Pļaujamās teritorijas 2-3 reizes sezonā – **100,76 ha**

Pļaujamās teritorijas 1 reizi sezonā – **121,01 ha**

### 2.3.6. Projekts “PROTI un DARI!”

Lai aktīvi risinātu jautājumu par jauniešu bezdarba līmeņa samazināšanu, Aģentūra 2016. gadā uzsāka īstenot projektu „PROTI un DARI!”. 2023.gadā ir noslēgta Vienošanās Nr.8 par grozījumiem 2016. gada 4. jūlija līgumā Nr. 6-13/26 par sadarbību Eiropas Savienības fondu darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” projekta “PROTI un DARI!” Nr.8.3.3.0/15/I/001 īstenošanā(turpmāk – Vienošanās), kas nosaka projekta īstenošanas termiņu no 2016. gada līdz 2023. gada 31. oktobrim. Projekta ietvaros kopumā tika iesaistīti 237 jauniešus vecumā no 15-29 gadiem, projekta kopējais Eiropas Sociālā fonda un valsts budžeta finansējums ir 380 131 *euro**.* Projekts īstenots, lai motivētu un aktivizētu jauniešus, kuri nemācās, nestrādā vai neapgūst arodu un nav reģistrēti NVA kā bezdarbnieki, lai attīstītu šo jauniešu prasmes un veicinātu viņu iesaisti izglītībā, tai skaitā aroda apguvē pie amata meistara, nodarbinātībā, NVA īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā.

Katram mērķa grupas jaunietim ir izstrādāta individuāla pasākuma programma, kas vērsta uz jaunieša prasmju attīstību. Atbalsta pasākumos ir ietvertas tādas aktivitātes kā neformālā un ikdienas mācīšanās, prasmju apguve kursos, speciālistu konsultācijas (psihologu, karjeras konsultantu u.c.), dalība pasākumos (semināri, sporta aktivitātes, kultūras pasākumi u.c.), brīvprātīgais darbs, iesaiste nevalstisko organizāciju un jauniešu centru aktivitātēs, pasākumos un projektos, profesijas specifikas iepazīšana, tai skaitā vizītes pie amata meistariem un uz uzņēmumiem, kā arī iesaiste vietējās sabiedriskajās aktivitātēs. Katram jaunietim ir piesaistīts mentors, kas projekta ietvaros ir apguvis Jaunatnes starptautisko programmu Aģentūras organizēto mācību programmu un sniedz atbalstu mērķa grupas jaunietim individuālās pasākuma programmas īstenošanā. Projekta īstenošanas rezultātā:

 1) jaunieši tiek atgriezti izglītības sistēmā, iegūst nodarbinātības prasmes, kā rezultātā pieaug Liepājas uzņēmumiem pieejamais kvalificētu darbinieku skaits;

 2) projekta mērķa grupas dalībniekiem tiek dota iespēja iekļauties darba tirgū, uzlabot savu labklājību;

 3) jaunieši tiek resocializēti, tiek uzlabotas viņu vispārējās prasmes un jaunieši tādējādi spēj veiksmīgāk integrēties sabiedrībā.

Aģentūra projekta īstenošanas laikā nodrošina līdz 15 programmu vadītāju un līdz 45 mērķa grupas jauniešu mentoru iesaisti.

2016.- 2023. gadā projekta īstenošanas laikā tika iesaistīti **237** mērķgrupas jaunieši. No programmu pabeigušajiem jauniešiem sasniegto rezultātu sadalījums ir šāds:

 1) iestājās darbā – **49 jaunieši vai 20,7 %;**

2) atsāka mācības - **32 jaunieši vai 13,5 %;**

 3) iesaistījās NVO / jauniešu centru darbībā - **56 jaunieši vai 23,6 %;**

4) iesaistījās NVA un ieguva bezdarbnieka statusu- **34 jaunieši jeb 14,4 %;**

5) ieguva pašnodarbinātā statusu **– 10 jaunieši vai 4,2 %;**

bez formālā rezultāta (aizbraukuši uz ārzemēm, invaliditāte, ilgstošas atkarības u.c.)- **56 jaunieši vai 23,6%.**

  *5. tabula*

**Projektā “Proti un Dari” iesaistīto jauniešu skait**

|  |  |  |
| --- | --- | --- |
| Gads | “*Vidējā termiņa darbības stratēģijā”* plānotais jauniešu skaits | Iesaistītie jaunieši |
| 2021 | 38 | 18 |
| 2022 | 40 | 25 |
| 2023 | 40 | 27 |

Pārskata gadā dalību projektā pabeiguši **27** jaunieši.

Pārskata gadā sasniegto rezultātu sadalījums ir šāds:

1. Iesaistījās darbā 6 jaunieši – 22%;
2. Atsāka mācības 5 jaunieši – 18,5%;
3. Bez formāla rezultāta 8 jaunieši – 29,6%;
4. Reģistrējies kā pašnodarbinātais 3 jaunieši – 11,1%;
5. Iesaistījušies NVO darbā 3 jaunieši – 11,1%;
6. Reģistrējušies NVA 2 jaunieši – 7,4%.

Analizējot 2023. gada rādītājus un salīdzinot tos ar Aģentūras “*Vidējā termiņa darbības stratēģija 2021-2023. gadam*”, no plānotajiem 40 jauniešiem faktiski tika iesaistīti 27 mērķgrupas jaunieši, kas izskaidrojams ar Jaunatnes starptautisko projektu aģentūras kvotas piešķīrumu 2023.gadam.

Projekts tiek finansēts no Eiropas Savienības Sociālā fonda līdzekļiem. Pārskata gadā no Jaunatnes starptautisko programmu aģentūras saņemtais finansējums 63 323 *euro*. Līdzekļi izlietoti atbilstoši apstiprinātām mērķa grupas jauniešu individuālajām pasākumu programmām.

### 2.3.7. Pašvaldības Vides aizsardzības fonda objekti

Aģentūra veic Pašvaldības Vides fonda finansēto teritoriju uzkopšanas un regulāras apsaimniekošanas darbus. Teritoriju sarakstu skatīt 6. tabulā.

*6.tabula*

**Pašvaldības Vides fonda finansēto uzkopšanas un regulāras apsaimniekošanas teritoriju saraksts 2023. gadā**

|  |  |
| --- | --- |
| **Zemes vienības nosaukums, adrese** | **Zemes vienības platība ha** |
| Karostas jūras piekrastes josla – Katedrāles iela 7/13  | 17,19 ha |
| Suņu pastaigu laukumi – Zvejnieku aleja 11A, Cieceres iela 21  | 2,43 ha |
|  Bērnu laukums - Vaiņodes iela/ Slapjā iela  | 1,04 ha |
|  Ezera pļavas, Ed. Tisē iela 53Ed. Tisē iela 55Ed. Tisē iela 57 | 11,88 ha4,8 ha3,62 ha |
| Cietokšņa kanāla krasts un atpūtas vietas  | 8,8 ha |
| Liepājas ezera laipa un skatu tornis | 2,59 ha |
| **KOPĀ:** | **52,35 ha** |

### 2.3.8. Liepājas pašvaldības dzīvnieku patversme

### “Lauvas sirds”

Dzīvnieku patversme tika izveidota kā Aģentūras struktūrvienība 2014. gadā ar galveno funkciju - pilsētā klaiņojošo dzīvnieku izolācija, kā arī bezsaimnieka kaķu sterilizācijas programmas “noķer-sterilizē-atlaid” nodrošināšana, kā arī Pašvaldības teritorijā nobraukto dzīvnieku savākšana un tālāka nodošana utilizācijai.

2023. gadā turpinājās dzīvnieku patversmes sadarbība ar laikrakstu “Kurzemes Vārds” un portālu “Liepajniekiem.lv”, kuros tiek ievietotas publikācijas ar dzīvniekiem, kuri meklē jaunas mājas.

 Programmas “Noķer-sterilizē-atlaid” ietvaros 2023. gadā tika noķerti un sterilizēti - 498 kaķi, 2022. gadā – 641, 2021. gadā - 521 kaķi. Rezultatīvie rādītāji, kuri attiecas uz bezsaimnieku kaķu sterilizāciju ir izlīdzinājušies, jo programma Liepājā tiek realizēta kopš 2008 gada, līdz ar to arī bezsaimnieku kaķu koloniju skaits pilsētā ir samazinājies, kas arī norāda uz to, ka šī programma darbojas veiksmīgi, jo tiek kontrolēta ne tikai bezsaimnieku kaķu vairošanās, bet arī infekciju slimību izplatīšanās.

2022. gadā tika izveidota un 2023. gadā veiksmīgi darbojās elektroniskā pieteikšanās šīs programmas realizācijai, ko ikviens pilsētas iedzīvotājs var ērti izdarīt caur portālu “Latvija.lv”.

Uzņemto un adopcijai nodoto dzīvnieku skaits arī 2023. gadā bija proporcionāli mazāks iepriekšējiem gadiem, apliecinot, ka sabiedrība kopumā kļūst atbildīgāka par mājdzīvniekiem, kā arī aizvien biežāk patversmē nonāk suņi, kuriem ir ievietots un reģistrēts mikročips, tādā veidā saimniekam tiek paziņots, ka viņa suns atrodas patversmē. Kaut arī mikročips ir obligāts kopš 2017. gada, tikai šobrīd sākam novērot, ka saimnieki izturas pret šo prasību saprotoši un izrāda iniciatīvu, lai šo faktu sakārtotu, ja sunim mikročipa vēl nav.

Tā kā dzīvnieku patversme ir Pašvaldības institūcija un nodrošina funkciju, kas attiecas uz bezsaimnieku dzīvniekiem, tad dzīvnieku patversmei nav pienākums uzņemt privātpersonām piederošos dzīvniekus, kuri saimniekiem kļuvuši dažādu apstākļu dēļ lieki. Šajā jautājumā bieži tiek saņemti iedzīvotāju pārmetumi un ir daļa sabiedrības, kas uzskata, ka dzīvnieku patversmes pienākums ir uzņemt privātpersonu dzīvniekus.

2023. gada laikā dzīvnieku patversmē īslaicīgi nogādāti saimniekiem noklīduši 64 suņi un 7 kaķi.

2023. gada nogalē, kā katru gadu, dzīvnieku patversmē uz pārbaudi ierodas Pārtikas un veterinārais dienests. Tiek veikta ikgadējā pārbaudē - gan dokumentācijai, gan arī pārbaudot kā tiek ievērotas dzīvnieku labturības prasības.

 Liepājas pilsētas pašvaldības dzīvnieku patversmes „Lauvas sirds” rezultatīvos rādītājus skatīt 7. tabulā, 3. un 4. attēlā.

 *7.tabula*

**Pašvaldības dzīvnieku patversmes “Lauvas sirds” rezultatīvie rādītāji**

|  |  |  |  |  |  |
| --- | --- | --- | --- | --- | --- |
| **Dzīvnieku****suga** | **Patversmē****uzņemto dzīvnieku skaits** | **Adopcijai atdoto dzīvnieku skaits** | **Sterilizēto dzīvnieku skaits** | **Eitanizēto dzīvnieku skaits** | **Mirušo dzīvnieku skaits** |
| Suns | 84 | 18 | 18 | 2 | - |
| Kaķis | 225 | 102 | 123 | 66 | 43 |
| **KOPĀ** | **309** | **120** | **141** | **68** | **43** |

Dzīvnieku patversmē programmā “noķer-sterilizē-atlaid” sterilizēto dzīvnieku skaits ir 498.

 **Informācija par dzīvnieku apriti patversmē „Lauvas sirds”**

*3.attēls – Dzīvnieku patversmē uzņemto dzīvnieku skaits 2021., 2022. un 2023.gadā*

*4.attēls - Adopcijai atdoto dzīvnieku skaits 2021., 2022., un 2023. gadā*

Analizējot dzīvnieku patversmes 2023. gada rādītājus un salīdzinot tos ar Aģentūras “*Vidējā termiņa darbības stratēģijā 2021-2023. gadam*” plānotājiem rezultatīviem rādītājiem var secināt, ka adopcijai nodoto suņu skaits ir par 12 suņiem mazāks nekā tika plānots, adopcijai nodoto kaķu skaits ir par 7 kaķiem vairāk nekā tika plānots. Savukārt, patversmē uzņemto suņu skaits ir par 14 suņiem vairāk nekā tika plānots, patversmē uzņemto kaķu skaits ir par 55 kaķiem vairāk nekā plānots.

# 3. Aģentūras struktūra un personāls

 Aģentūras struktūru (skat 5.attēlu) veido Aģentūras direktors, tā pakļautībā esošā administrācija, kā arī realizējamos projektos un programmās iesaistītās mērķa grupas dalībnieki.

*5.attēls*

Aģentūrai 2023. gadā ir apstiprināta kopā 28,85 amata vietas. Dzīvnieku patversmē “Lauvas sirds” - 5, bet Aģentūrā - 23,85 (22 pilna laika, 3 nepilna laika).

Aģentūrā vidēji mēnesī tiek nodarbināti 30 darbinieki. Sadalījumu pa vecuma un dzimuma grupām skatīt 8.tabulā. Aģentūras darbinieku izglītību skatīt 9.tabulā.

*8.tabula*

**Sadalījums pa vecuma un dzimuma grupām**

|  |  |  |  |  |  |
| --- | --- | --- | --- | --- | --- |
| Gadi | 20-24 | 25-39 | 40-59 | 60- | Kopā |
| Skaits | 0 | 2 | 18 | 10 | 30 |
| Sievietes | 0 | 1 | 6 | 3 | 10 |
| Vīrieši | 0 | 1 | 12 | 7 | 20 |

*9.tabula*

**Darbinieku izglītība**

|  |  |  |  |  |  |  |  |
| --- | --- | --- | --- | --- | --- | --- | --- |
| Izglītība | Pamata | Vidējā  | Vidējā speciālā | Bakalaurs | Maģistrs | Pirmā līmeņa augstākā | Otrā līmeņa augstākā  |
| Sievietes | 0 | 4 | 2 | 1 | 2 | 1 | 0 |
| Vīrieši | 2 | 7 | 6 | 2 | 3 | 0 | 0 |

2023. gadā divi darbinieki tika atbrīvoti pēc pašu vēlēšanās, bet divi darbinieki pensionējās. Minēto darbinieku vietā attiecīgi tika pieņemti citi darbinieki, kuri ne visi izturēja pārbaudes laiku.

2023. gadā Aģentūrā darbā pieņemti 7 darbinieki un 7 darbinieki atbrīvoti no darba.

# 4. Sadarbība ar citām Liepājas valstspilsētas domes institūcijām un citi uzdevumi

Pārskata gadā Aģentūra savas attīstības plānošanas ietvaros vadījusies pēc **Liepājas valstspilsētas un Dienvidkurzemes novada attīstības programmas 2022.−2027. gadam** pielikuma **"Liepājas valstspilsētas rīcības un investīciju plāns 2022.–2027. gadam",** Aģentūras “*Vidējā termiņa darbības stratēģiju 2021-2023. gadam*” .

Aģentūra savu darba plānu īsteno patstāvīgi, sadarbojoties ar Pašvaldības iestādes “Liepājas valstspilsētas pašvaldības administrācija” struktūrvienībām – Vides, veselības un sabiedrības līdzdalības daļu, Finanšu pārvaldi, Attīstības pārvaldi, Pašvaldības iestādi “Liepājas pilsētas Izglītības pārvalde”, Pašvaldības iestādi “Liepājas

pilsētas Domes Sporta pārvalde”, Pašvaldības iestādi “Liepājas kapsētu pārvalde”, Pašvaldības iestādi “Kultūras pārvalde”, Pašvaldības iestādi “Liepājas pilsētas Domes Sociālais dienests”.

2023. gadā sadarbībā ar NVA turpinājās aktīvās nodarbinātības pasākumi „Algoti pagaidu sabiedriskie darbi” un vasaras periodā „Personām, kuras iegūst izglītību vispārējās, speciālās vai profesionālās izglītības iestādēs”.

# 5. Aģentūras vadības uzlabošanas un iedzīvotāju

# informētības veicināšanas pasākumi

Aģentūra darbības nodrošināšanai un pilnveidošanai patstāvīgi veic iekšējo uzraudzību un kontroli. Direktors un galvenā grāmatvede uzrauga Aģentūras darba plāna izpildi un nodrošina darbību atbilstoši apstiprinātajam budžetam. Regulāri tiek apzināti riski, preventīvi veikti risku iestāšanās pretpasākumi.

Ar 2023. gada 18. decembra direktora rīkojumu Nr.28 ir apstiprināts Aģentūras korupcijas risku analīzes un pretkorupcijas pasākumu plāns 2024.-2026. gadam, kurā identificētas funkcijas (uzdevumi), darbības jomas un procesi, kas pakļauti korupcijas riskam. 2023. gada martā apstiprināta pretkorupcijas plāna izpilde par 2022. gadu.

Zvērinātu revidentu komercsabiedrība SIA “Nexia Audit Advice” ir veikusi Aģentūras 2023. gada finanšu pārskata revīziju, un ir sagatavots neatkarīgu revidentu ziņojums, kura ietvaros izteikts atzinums bez iebildumiem, norādīts, ka finanšu pārskats sniedz patiesu un skaidru priekšstatu par Aģentūras finansiālo stāvokli 2023. gada 31. decembrī, kā arī par finanšu rezultātiem un naudas plūsmu 2023. gadā.

Pārskata periodā Aģentūra savas darbības ietvaros ir veikusi saraksti ar iedzīvotājiem un dažādām institūcijām. 2023. gadā notikusi sarakste ar juridiskajām personām, privātpersonām, atbildēts uz ziņojumiem, kas saņemti uz Pašvaldības „tālruni ziņojumiem” un mobilo lietotni “Liepājas pilsēta”, kur iedzīvotāji var izteikt savu viedokli par nesakoptām teritorijām, lai veicinātu labāku sadarbību šajā jomā. Notiek sadarbība ar Liepājas valstspilsētas pašvaldības iestādi “Liepājas pašvaldības policija”, kas palīdz apsekot nesakoptās teritorijas. Sabiedrības viedokļa paušanai par apmierinātību ar Aģentūras darba kvalitāti iespējams izmantot Pašvaldības „tālruni ziņojumiem”.

Lai nodrošinātu sekmīgu pamatfunkciju veikšanu, regulāri tiek pilnveidots Aģentūras tehnoloģiskais nodrošinājums.

Lai veicinātu iedzīvotāju informētību par Aģentūras darbību, tiek veikti šādi pasākumi:

1. Pašvaldības dzīvnieku patversme regulāri savā Facebook lapā publicē noklīdušo dzīvnieku foto, kā arī ievieto informējošus materiālus par dzīvnieku labturību

un citām aktualitātēm. Šāda veida informācija regulāri tiek ievietota arī citos medijos, kā laikrakstā “Kurzemes Vārds”, interneta vietnē [www.liepajniekiem.lv](http://www.liepajniekiem.lv/) un TV “Kurzeme”;

2. Aģentūras biroja telpās pie ziņojumu dēļa tiek izvietota informācija par aktuālajām vakancēm interneta vietnēs [www.liepajniekiem.lv](http://www.liepajniekiem.lv/) un [www.nva.gov.lv](http://www.nva.gov.lv/);

3. Lai informētu sabiedrību par projektu “PROTI un DARI!”, ir izveidota projekta lapa sociālā tīkla Facebook vietnē: Proti un Dari, Liepāja. Vietnē var iepazīties ar aktualitātēm projektā, notikušiem pasākumiem, plānotiem kursiem, nodarbībām, kā arī to izmantot saziņai ar projekta personālu. Sabiedrības informēšanai notikušas arī vairākas radio, TV un citu mediju intervijas ar projektā iesaistīto personālu un jauniešiem. Tiek veiktas intervijas ar projektā iesaistītajiem jauniešiem un mentoriem, šī informācija tiek rakstveidā publicēta ne retāk kā vienreiz ceturksnī pašvaldības vietnē [www.liepaja.lv](http://www.liepaja.lv/).

Projekta reklāmas bukleti un afišas tiek izvietoti pie sadarbības partneriem – pašvaldības iestādē “Liepājas pilsētas Domes Sociālais dienests”, pašvaldības iestādē “Liepājas pilsētas Izglītības pārvalde”, kā arī to pārraudzībā esošajās iestādēs un struktūrvienībās – pašvaldības iestādes “Liepājas bērnu un jaunatnes centrs” filiālēs, Atkarību profilakses centrā, kā arī citur Liepājā un tuvākajā apkārtnē - NVO, bibliotēkās, psihologu kabinetos, interešu centros un citur;

4. Informācija par Aģentūras darbību, projektu “Skolēnu darbs vasarā” un NVA aktīvas nodarbinātības pasākumiem tiek publiskota laikrakstā “Kurzemes Vārds”, TV “Kurzeme” un interneta vietnēs: [www.liepajniekiem.lv](http://www.liepajniekiem.lv), [www.nva.gov.lv](http://www.nva.gov.lv/).

# 6. Aģentūras 2024. gada darba plāns

Aģentūras 2024. gada budžeta izdevumi plānoti, ņemot vērā reālās finanšu iespējas, nodrošinot Aģentūras funkciju izpildi un piesaistot līdzfinansējumu no Liepājas valstspilsētas pašvaldības domes un Nodarbinātības valsts aģentūras.

2024. gada 21. martā ar Liepājas valstspilsētas pašvaldības domes lēmumu Nr.80/3 ir apstiprināts Liepājas valstspilsētas pašvaldības aģentūras “Liepājas Nodarbinātības projekti” darba plāns 2024. gadam. Darba plāns tiek veidots ar mērķi, lai konstruktīvi noteiktu galvenos uzdevumus, prioritātes, atbildīgās personas un izpildes laikus, aģentūrai izvirzīto uzdevumu sasniegšanai 2024. gadā. Gada darba plāns sastāv no 9 prioritātes sadaļām, kurās tiek ietverti 2024. gadā veicamie prioritārie uzdevumi.

Aģentūras darbības prioritātes 2024. gadā ir šādas:

1. Nodarbinātības pasākumu organizēšana un īstenošana.

2. Darba un sociālo prasmju saglabāšanas, atjaunošanas un apgūšanas pasākumi.

3. Apstiprināto teritoriju apsaimniekošana atbilstoši 2020.gada 17.decembra Liepājas pilsētas saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi”.

4. Pašvaldības Vides fonda finansēto teritoriju regulāra uzkopšana un apsaimniekošana.

5. Pašvaldības dzīvnieku patversme “Lauvas sirds” darbības nodrošināšana.

6. Beberliņu sporta un atpūtas kompleksa apsaimniekošana.

7. Teritorijas labiekārtošana, ēku, būvju un telpu kārtējais remonts.

8. Tehniskā nodrošinājuma atjaunošana.

 9. Ūdenstilpņu attīrīšana un Liepājas pludmales liedaga zonas mehanizēta attīrīšana.

Aģentūra turpinās pārskata gadā esošo projektu realizāciju, kā arī saskaņā ar vidēja termiņa darbības stratēģiju 2024.-2026. gadam, darba plānu 2024. gadam un pašvaldības izvirzītajām attīstības prioritātēm izstrādās jaunus projektus:

1. 2024. gadā tiks turpināti NVA aktīvās nodarbinātības pasākumi „Algoti pagaidu sabiedriskie darbi” nodarbinot 70 bezdarbniekus;
2. Piesaistot Pašvaldības budžeta līdzekļu finansējumu, vasaras periodā pasākumā „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” tiks nodarbināti 200 skolēni vecumā no 15 līdz 20 gadiem;
3. Tiks turpināts kopš 2003. gada iesāktais projekts „Skolēnu nodarbinātība vasarā” sadarbībā ar Liepājas pilsētas Izglītības pārvaldi un, piesaistot Pašvaldības budžeta līdzekļu finansējumu, tiek plānots nodarbināt 197 skolēnus vecumā no 13 līdz 14 gadiem;
4. Lai aktīvi risinātu jautājumu par jauniešu bezdarba līmeņa samazināšanu, 2024. gadā tiks uzsākta projekta „PROTI un DARI 2.0” īstenošana Jaunatnes starptautisko programmu aģentūras piešķirtās kvotas ietvaros;
5. Aģentūra 2024. gadā turpinās sadarboties ar Liepājas valstspilsētas Domes Sociālo dienestu, īstenojot darba un sociālo prasmju saglabāšanas, atjaunošanas un apgūšanas pasākumus, tajos iesaistot 180 ilgstošos Liepājas valstspilsētas sociālās palīdzības pabalsta saņēmējus.
6. 2024. gadā tiek plānots biroja ēkas telpu remonts Lazaretes ielā 7 saskaņā ar pārbūves projektu un jumta klājuma nomaiņa noliktavas ēkai Ģen. Dankera ielā 4.

**Pielikums**

**Neatkarīgu revidentu ziņojums**

DOKUMENTA DATUMS IR TĀ

ELEKTRONISKĀS PARAKSTĪŠANAS LAIKS

**Liepājas valstspilsētas pašvaldības aģentūra**

**Liepājas Nodarbinātības projekti**

Reģ. Nr.90001541495 Nr. 7

**Atzinums**

Mēs esam veikuši Liepājas valstspilsētas pašvaldības aģentūras Liepājas Nodarbinātības projekti (turpmāk tekstā “Aģentūra”) pievienotajā gada pārskatā ietvertā finanšu pārskata revīziju. Pievienotais finanšu pārskats ietver:

* pārskatu par finansiālo stāvokli 2023. gada 31. decembrī (bilance);
* pārskatu par darbības finansiālajiem rezultātiem par gadu, kas noslēdzās 2023. gada 31. decembrī;
* pašu kapitāla izmaiņu pārskatu par gadu, kas noslēdzās 2023. gada 31. decembrī;
* naudas plūsmas pārskatu par gadu, kas noslēdzās 2023. gada 31. decembrī;
* finanšu pārskata pielikumu, tai skaitā, finanšu pārskata posteņu skaidrojumu.

Mūsuprāt, pievienotais finanšu pārskats sniedz patiesu un skaidru priekšstatu par Liepājas valstspilsētas pašvaldības aģentūras Liepājas Nodarbinātības projekti finansiālo stāvokli 2023. gada 31. decembrī un par tās darbības finanšu rezultātiem un naudas plūsmu gadā, kas noslēdzās 2023. gada 31. decembrī, saskaņā ar Ministru Kabineta 2021. gada 28. septembra noteikumiem Nr.652 “Gada pārskata sagatavošanas kārtība”.

**Atzinuma pamatojums**

Saskaņā ar Revīzijas pakalpojumu likumu, mēs veicām revīziju ievērojot Latvijā atzītos starptautiskos publiskā sektora revīzijas standartus (turpmāk – ISSAI). Mūsu pienākumi, kas noteikti šajos standartos, tālāk izklāstīti mūsu ziņojuma sadaļā “Revidenta atbildība par finanšu pārskata revīziju”.

Mēs esam neatkarīgi no Aģentūras saskaņā ar Starptautiskās Grāmatvežu ētikas standartu padomes izstrādātā Starptautiskā Profesionālu grāmatvežu ētikas kodeksa (tostarp Starptautisko Neatkarības standartu) (SGĒSP kodeksa) prasībām un Revīzijas pakalpojumu likumā iekļautajām neatkarības prasībām, kas ir piemērojamas mūsu veiktajai konsolidētā finanšu pārskata revīzijai Latvijas Republikā. Mēs esam ievērojuši arī SGĒSP kodeksā un Revīzijas pakalpojumu likumā noteiktos pārējos profesionālās ētikas principus un objektivitātes prasības.

Mēs uzskatām, ka mūsu iegūtie revīzijas pierādījumi dod pietiekamu un atbilstošu pamatojumu mūsu atzinumam.

**Ziņošana par citu informāciju**

Aģentūras vadība ir atbildīga par citu informāciju. Cita informācija ietver:

* vadības ziņojumu, kas sniegts pievienotajā gada pārskatā;
* budžeta izpildes skaidrojumu, kas sniegts pievienotajā gada pārskatā.

Cita informācija neietver finanšu pārskatu un mūsu revidentu ziņojumu par šo finanšu pārskatu. Mūsu atzinums par finanšu pārskatu neattiecas uz šo citu informāciju, un mēs nesniedzam par to nekāda veida apliecinājumu, izņemot to, kā norādīts mūsu ziņojuma sadaļā “*Citas ziņošanas prasības saskaņā ar Latvijas Republikas tiesību aktu prasībām”*.

Saistībā ar finanšu pārskata revīziju mūsu pienākums ir iepazīties ar citu informāciju un, to darot, izvērtēt, vai šī cita informācija būtiski neatšķiras no finanšu pārskata vai no mūsu revīzijas gaitā iegūtajām zināšanām un vai tā nesatur cita veida būtiskas neatbilstības.

Ja, pamatojoties uz veikto darbu un ņemot vērā revīzijas laikā gūtās zināšanas un izpratni par Aģentūru un tās darbības vidi, mēs secinām, ka citā informācijā ir būtiskas neatbilstības, mūsu pienākums ir par to ziņot. Mūsu uzmanības lokā nav nonākuši nekādi apstākļi, par kuriem šajā sakarā būtu jāziņo.

*Citas ziņošanas prasības saskaņā ar Latvijas Republikas tiesību aktu prasībām*

Saskaņā ar Revīzijas pakalpojumu likumu, mūsu pienākums ir arī izvērtēt, vai vadības ziņojums ir sagatavots saskaņā ar Ministru Kabineta 2021. gada 28.septembra noteikumiem Nr.652 “Gada pārskata sagatavošanas kārtība” prasībām. Pamatojoties vienīgi uz mūsu revīzijas ietvaros veiktajām procedūrām, mūsuprāt:

* vadības ziņojumā par pārskata gadu, par kuru ir sagatavots finanšu pārskats, sniegtā informācija atbilst finanšu pārskatam, un
* vadības ziņojums ir sagatavots saskaņā ar Ministru Kabineta 2021. gada 28. septembra noteikumiem Nr.652 “Gada pārskata sagatavošanas kārtība” prasībām.

**Vadības un personu, kurām uzticēta Aģentūras pārvalde, atbildība par finanšu pārskatu**

Vadība ir atbildīga par finanšu pārskata, kas sniedz patiesu un skaidru priekšstatu, sagatavošanu saskaņā ar Ministru Kabineta 2021. gada 28. septembra noteikumiem Nr.652 “Gada pārskata sagatavošanas kārtība” un par tādu iekšējo kontroli, kādu vadība uzskata par nepieciešamu, lai būtu iespējams sagatavot finanšu pārskatu, kas nesatur ne krāpšanas, ne kļūdu izraisītas būtiskas neatbilstības.

Sagatavojot finanšu pārskatu, vadības pienākums ir izvērtēt Aģentūras spēju turpināt darbību, pēc nepieciešamības sniedzot informāciju par apstākļiem, kas saistīti ar Aģentūras spēju turpināt darbību un darbības turpināšanas principa piemērošanu, ja vien nav plānota Aģentūras pievienošana citai Aģentūrai vai sadalīšana.

Personas, kurām uzticēta Aģentūras pārvalde, ir atbildīgas par Aģentūras finanšu pārskata sagatavošanas pārraudzību.

**Revidenta atbildība par finanšu pārskata revīziju**

Mūsu mērķis ir iegūt pietiekamu pārliecību par to, ka finanšu pārskats kopumā nesatur kļūdu vai krāpšanas izraisītas būtiskas neatbilstības, un sniegt revidentu ziņojumu, kurā izteikts atzinums. Pietiekama pārliecība ir augsta līmeņa pārliecība, bet tā negarantē, ka revīzijā, kas veikta saskaņā ar ISSAI, vienmēr tiks atklāta būtiska neatbilstība, ja tāda pastāv. Neatbilstības var rasties krāpšanas vai kļūdu rezultātā, un tās ir uzskatāmas par būtiskām, ja var pamatoti uzskatīt, ka tās katra atsevišķi vai visas kopā varētu ietekmēt saimnieciskos lēmumus, ko lietotāji pieņem, pamatojoties uz šo finanšu pārskatu.

Veicot revīziju saskaņā ar ISSAI, mēs visā revīzijas gaitā izdarām profesionālus spriedumus un ievērojam profesionālo skepsi. Mēs arī:

* identificējam un izvērtējam riskus, ka finanšu pārskatā varētu būt krāpšanas vai kļūdu dēļ radušās būtiskas neatbilstības, izstrādājam un veicam revīzijas procedūras šo risku mazināšanai, kā arī iegūstam revīzijas pierādījumus, kas sniedz pietiekamu un atbilstošu pamatojumu mūsu atzinumam. Risks, ka netiks atklātas būtiskas krāpšanas radītas neatbilstības, ir augstāks par kļūdu izraisītu neatbilstību risku, jo krāpšana var ietvert slepenas norunas, dokumentu viltošanu, ar nodomu neuzrādītu informāciju, maldinošas informācijas sniegšanu vai iekšējās kontroles pārkāpumus;
* iegūstam izpratni par iekšējo kontroli, kas ir būtiska revīzijas veikšanai, lai izstrādātu konkrētajiem apstākļiem atbilstošas revīzijas procedūras, nevis lai sniegtu atzinumu par Aģentūras iekšējās kontroles efektivitāti;
* izvērtējam pielietoto grāmatvedības uzskaites politiku piemērotību un grāmatvedības aplēšu un attiecīgās vadības uzrādītās informācijas pamatotību;
* izdarām secinājumu par vadības piemērotā darbības turpināšanas principa atbilstību un, pamatojoties uz iegūtajiem revīzijas pierādījumiem, par to, vai pastāv būtiska nenoteiktība attiecībā uz notikumiem vai apstākļiem, kas var radīt nozīmīgas šaubas par Aģentūras spēju turpināt darbību. Ja mēs secinām, ka būtiska nenoteiktība pastāv, revidentu ziņojumā tiek vērsta uzmanība uz finanšu pārskatā sniegto informāciju par šiem apstākļiem. Ja šāda informācijas finanšu pārskatā nav sniegta, mēs sniedzam modificētu atzinumu. Mūsu secinājumi ir pamatoti ar revīzijas pierādījumiem, kas iegūti līdz revidentu ziņojuma datumam. Tomēr nākotnes notikumu vai apstākļu ietekmē Aģentūra savu darbību var pārtraukt;
* izvērtējam vispārējo finanšu pārskata izklāstu, struktūru un saturu, tajā skaitā pielikumā atklāto informāciju un to, vai finanšu pārskats patiesi atspoguļo tā pamatā esošos darījumus un notikumus;
* iegūstam pietiekamus un atbilstošus revīzijas pierādījumus par Aģentūras iesaistīto iestāžu finanšu informāciju ar mērķi sniegt atzinumu par finanšu pārskatu. Mēs esam atbildīgi par Aģentūras revīzijas vadību, pārraudzību un veikšanu. Mēs paliekam pilnībā atbildīgi par mūsu revidentu atzinumu.

Personām, kurām uzticēta Aģentūras pārvalde, mēs cita starpā sniedzam informāciju par plānoto revīzijas apjomu un laiku, kā arī par svarīgiem revīzijas novērojumiem, tajā skaitā par būtiskiem iekšējās kontroles trūkumiem, kurus mēs identificējam revīzijas laikā.

AS “Nexia Audit Advice”

Zvērinātu revidentu komercsabiedrība, licences Nr.134

Marija Jansone

Valdes locekle,

atbildīgā zvērināta revidente, sertifikāta Nr.25

ŠIS DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU

Marija Jansone, +37129221897

marija.jansone@nexia.lv